钦定古今图书集成/明伦汇编/氏族典/第394卷 > 李焘
## 钦定古今图书集成/明伦汇编/氏族典/第394卷 > 李焘

按《宋史李焘传》：“焘字仁甫，眉州丹棱人，唐宗室曹王
之后也。父中，登第，知仙井监。焘甫冠，愤金仇未报，著
《反正议》十四篇，皆救时大务。绍兴八年，擢进士第，调
华阳簿，再调雅州推官，改秩知双流县。制置王刚中
辟干办公事，知荥州，除潼川府路转运判官。乾道三
年，召对，除兵部员外郎。五年，迁秘书少监。宰相以焘”
数言事不乐，焘遂请去。除直显谟阁、湖北转运副使。
八年，直宝文阁、帅潼川。淳熙改元，被召，及都门，乞祠。
除江西运副，进秘阁修撰、权同修国史。焘为左史时，
尝乞复行明堂礼，嬖幸沮止。其后周必大为礼部尚
书，申其说，始克行。权礼部侍郎，四年，真拜侍郎。焘感
上知遇，论事无所避，近臣复举其次子塾应制科，以
阁试不中程黜。垕偶考上舍试卷，发策问制科，为御
史所劾，语连及焘，垕罢，焘亦知常德府。累表乞闲，提
举兴国宫。秩明堂大礼成，以其首议，复除敷文阁待
制。顷起知遂宁府。七年，进敷文阁学士，提举佑神观。
十一年卒，谥文简。子垕。塾壁“𡌴垕”著作郎。夔州
路提点刑狱壁𡌴皆执政。